|09-08-2008, 08:09 AM||رقم المشاركة : 1|


قصيدة جرح بغداد لشاعر اتلزبير المبدع ثامر المالكي
بغداد شعر /ثامر المالكي
لأن ابوسط كلبك داسوا ازناد
ولأن روحك حضارة وعمرك امجاد
نزف جرحك جرح .. يتشابه اوياك
وكبر جرح الي بيك وصار بغداد
امام ومنجرح .. ومناصر حسين
وعليل ابمعركة بس واكف اعناد
ما اميز وكفتك يا وطن هاي ...
امن الوكفه العليله العلي السجاد
وابحجة دوى .. رادوا يسموك
وهديتهم الك باقه امن الاحقاد
جرح بغداد مَحَّد ضمده ابيوم
بس موسى ابن جعفر صارله اظماد
وصفت احلى المدن بغداد بالكون
وكد الكون صاروا الهه حساد
وصار الكون بيهه .. وهيه بالكون
واحنه ابطرك كون الماضي ينعاد
وحاظرنه انذبح بيدين الاجناب
واخاف اعلى الذبح حاظرنه يعتاد
ولأن ابهالبلاد الحاظر ايموت ...
غاب الشعب كله ابهاي البلاد
انطاك الشعب روحه من ردت روح
وانطيت الشعب من الشعب راد
عراق وحضره انت وشارة ايمام
بس شعبك خذوه ابحجة امراد
وشعبك ياوطن مافاركه الموت
يوميه يسوي الموت تعداد
وما نحسب الموته البيك يعراق
من كد مانعد غلطنه لعداد
مره الميه واحد .. مره ميتين
مره الألف ينقص مره يزداد
مره انشوف موته ابوسط الافراح
معقوله الفرح يعلنلك احداد
تبرد ياوطن من تشتعل نار
واتخلي الشعب يدفه برماد
اخذ طبع ام ولد .. تتنخه بالريف
وقادت ثوره من صاحت يلولاد
المصدر: منتديات عراق السلام
التعديل الأخير تم بواسطة الذواق الذهبي ; 09-08-2008 الساعة 08:11 AM .
|09-08-2008, 11:04 AM||رقم المشاركة : 2|


جميل جدا
تحياتي الى ثامر المالكي
|أدوات الموضوع|
|انواع عرض الموضوع|


|دردشة عراقنا||دردشة عراقية|